**О Б О С Н О В К А**

**за**

**увеличение на бюджета по процедура чрез подбор на проекти BG14MFOP001-5-007 „Преработване на продуктите от риболов и аквакултури” по мярка 5.4 „Преработване на продуктите от риболов и аквакултури” по Програмата за морско дело и рибарство (ПМДР) 2014-2020 г. от прием през 2019 г.**

Управляващият орган (УО) на ПМДР предлага изменение на бюджета по процедура чрез подбор на проекти BG14MFOP001-5-007 „Преработване на продуктите от риболов и аквакултури” по мярка 5.4 „Преработване на продуктите от риболов и аквакултури” от прием през 2019 г.

Мотивите на УО на ПМДР са следните:

Процедура чрез подбор на проекти BG14MFOP001-5-007 „Преработване на продуктите от риболов и аквакултури” от прием през 2019 г. е обявена с бюджет от 2 765 145 лв. БФП. В списъка на предложените за финансиране проектни предложения, подредени по реда на тяхното класиране по нея са включени четири проектни на обща стойност 2 656 649.91 лв. БФП. Остатъчният бюджет по процедурата е на стойност 108 495.09 лв. БФП. В Списъка с резервните проектни предложения, които успешно са преминали оценяването, но за които не достига финансиране, подредени по реда на тяхното класиране към оценителния доклад по посочената по-горе процедура са включени две проектни предложения с обща стойност на безвъзмездната финансова помощ от 1 385 553.15 лв., за които не достига финансов ресурс в размер на 1 277 058.06 лв.

В резултат от освобождаване на средства по неизпълнени и прекратени проекти от по-стари приеми по мярка 5.4 „Преработване на продуктите от риболов и аквакултури” става възможно финансирането на двата проекта от списъка с резервните проектни предложения по процедура чрез подбор на проекти BG14MFOP001-5-007 „Преработване на продуктите от риболов и аквакултури”.

С оглед гореизложеното, Управляващият орган (УО) на Програмата за морско дело и рибарство (ПМДР) 2014 - 2020 г. предлага да бъде увеличен общия размер на безвъзмездната финансова помощ по процедура чрез подбор на проекти BG14MFOP001-5-007 „Преработване на продуктите от риболов и аквакултури”, като по този начин ще се осигури финансиране на двете проектни предложения от Списъка с резервните проектни предложения, които успешно са преминали оценяването, но за които не достига финансиране на обща стойност 1 277 058.06 лв. БФП.

Предвид факта, че сме почти в края на програмен период 2014 – 2020 г. УО счита за разумно да бъдат одобрени наличните качествени проектни предложения, които са в списъка с резерви, преминали оценка на административно съответствие и допустимост и техническа и финансова оценка при вече наличен финансов ресурс.

Предвид фактът, че при промяна на общия размер на финансовата помощ по процедурата е с повече от 30 на сто спрямо първоначално заложения (в случая с 50%), съгласно разпоредбите на чл. 11, ал. 1, т. 22 от Постановление № 79 от 10 април 2014 г. за създаване на комитети за наблюдение на споразумението за партньорство на Република България и на програмите, съфинансирани от ЕСИФ, за програмен период 2014 - 2020 г. (загл. изм. - дв, бр. 46 от 2016 г., в сила от 17.06.2016 г.)

Във връзка с гореизложеното, УО на ПМДР предлага на членовете на Комитета за наблюдение на ПМДР 2014-2020 г. да съгласуват увеличението на бюджета по процедура чрез подбор на проекти BG14MFOP001-5-007 „Преработване на продуктите от риболов и аквакултури” по мярка 5.4 „Преработване на продуктите от риболов и аквакултури” по Програмата за морско дело и рибарство (ПМДР) 2014-2020 г. от прием през 2019 г., като не предлага изменениe на индикативната годишна работна програма за 2019, предвид факта че 2019 е приключила година.